EØS-loven

EØS-loven (fullt navn: lov om gjennomføring i norsk rett av hoveddelen i avtale om Det europeiske økonomiske samarbeidsområde (EØS) m.v.) er en norsk lov som knytter Norge til Det europeiske økonomiske samarbeidsområde (EØS) ved at hoveddelen i EØS-avtalen er norsk lov.

EØS-loven ble vedtatt 27. november 1992 og trådte i kraft 1. januar 1994 samtidig med EØS-avtalen.

Loven bestemmer at lovregler som tjener til å oppfylle Norges forpliktelser etter EØS-avtalen, i tilfelle konflikt skal gå foran andre regler om samme forhold.

Loven gjelder ikke for Svalbard.

Referanser

Eksterne lenker
 Lovdata

Norske lover
EØS
Lover av 1992